ALYTAUS MIESTO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL PASIRENGIMO VAKCINACIJAI COVID-19 LIGOS (KORONAVIRUSO INFEKCIJOS) VAKCINA

2021 m. balandžio 13 d. Nr. DV-382

Alytus

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gruodžio 4 d. sprendimu Nr. V-2819 „Dėl pasirengimo vakcinacijai COVID-19 ligos (koronaviruso infekcijos) vakcina“,

s k i r i u

1. vyriausiąjį specialistą (savivaldybės gydytoją) Povilą Jagelavičių Alytaus miesto savivaldybės skiepijimo COVID-19 ligos (koronaviruso infekcijos) vakcina koordinatoriumi ir jam pavedu vykdyti Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos apraše, patvirtintame Lietuvos Respublikos sveikatos apsaugos ministro 2020 m. gruodžio 23 d. įsakymu Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“, nustatytas funkcijas;

2. VšĮ Alytaus polikliniką organizuoti Alytaus miesto savivaldybės teritorijoje skiepijimą COVID-19 ligos (koronaviruso infekcijos) vakcina.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorė	Ona Balevičiūtė